CELEX: 62008TN0028
Language: hu
Date: 2008-01-14 00:00:00
Title: T-28/08. sz. ügy: 2008. január 14-én benyújtott kereset – Mars kontra OHIM – Ludwig Schokolade (csokoládészeletet ábrázoló térbeli védjegy)

12.4.2008   
            
            
               HU
            
            
               Az Európai Unió Hivatalos Lapja
            
            
               C 92/31
            
         2008. január 14-én benyújtott kereset – Mars kontra OHIM – Ludwig Schokolade (csokoládészeletet ábrázoló térbeli védjegy)
   (T-28/08. sz. ügy)
   (2008/C 92/64)
   A keresetlevél nyelve: angol
   Felek
   
      Felperes: Mars, Inc. (McLean, Egyesült Államok) (képviselő: A. Bryson, Barrister, és G. Mills, Solicitor)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Ludwig Schokolade GmbH & Co. KG (Bergisch Gladbach, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2007. október 23-án hozott határozatát;
            
         
               —
            
            
               az Elsőfokú Bíróság az OHIM-ot kötelezze a saját és a felperes költségeinek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: Egy csokoládészeletet ábrázoló térbeli védjegy az 5., 29. és 30. osztályba tartozó áruk tekintetében – 818 864. sz. közösségi védjegy.
   
      A közösségi védjegy jogosultja: A felperes.
   
      A közösségi védjegy törlését kérelmező fél: Ludwig Schokolade GmbH & Co. KG.
   
      A törlési osztály határozata: A törlés iránti kérelem elutasítása.
   
      A fellebbezési tanács határozata: A törlési osztály határozatának hatályon kívül helyezése és a közösségi védjegy törlése.
   
      Jogalapok: A 40/94/EK rendelet 7. cikke (1) bekezdése b) pontjának és (3) bekezdésének, valamint 51. cikke (2) bekezdésének, 73. cikkének és 74. cikke (1) bekezdésének megsértése mivel:
   
               —
            
            
               a fellebbezési tanácsnak meg kellett volna állapítania, hogy a szóban forgó alak jelentősen eltér a releváns ágazat szabályaitól és szokásaitól;
            
         
               —
            
            
               a fellebbezési tanács minden releváns tagállam esetében országonként külön-külön hívott fel annak bizonyítására, hogy a védjegy megszerezte a megkülönböztető képességet, és nem azon az alapon, hogy a védjegy megszerezte a megkülönböztető képességet a csokoládészeletek közösségi piacának lényeges részén;
            
         
               —
            
            
               a fellebbezési tanács a vitatott határozatban olyan tényre hivatkozott, amelyet korábban sem az OHIM, sem a Ludwig Schokolade nem hozott fel.